*Megszólalt tehát Jézus, és ezeket mondta nekik: "Bizony, bizony, mondom néktek: a Fiú*

*önmagától semmit sem tehet, csak ha látja, hogy mit tesz az Atya, mert amit ő tesz, azt teszi a Fiú is, hozzá hasonló módon.* Jn5,19

Jézus bemutatkozik a fenti mondatokban. A vallásosan fanatikus tömeg részére elmondja, milyen viszonyban van az Atyával. Ezt a tömeg nem hallja meg, ellenben olyasmit akar magára vállalni, amihez nincs se joga, se lehetősége. Megvédeni a Mindenható Istent, mert valaki a Fiának mondja magát? Egyrészről ez az Atya joga, Ő kezdeményezheti ezt. Másrészről nincs is mit védeni, hisz az állítás igaz! Jézus valóban Isten Fia!

Mint már oly sokszor, az emberek ismét az elképzelhetetlennel, a hihetetlennel találják szembe magukat. Vagy lehet, hogy nem is hihetetlen, csak olyan szellemi igazságot tartalmaz, ami ismeretlen? Azt hiszem, az utóbbival van dolgunk.

De bármennyire is hihetetlen, elképzelhetetlen, a Mindenható Isten Fia itt járt és ma is itt jár a földön. Ehhez kétség nem fér! Találkozhatsz is Vele! *Vadon Gyula*